b'\n_START_ARTICLE_\nHubertus Brandenburg\n_START_SECTION_\nBakgrunn\n_START_PARAGRAPH_\nHubertus Brandenburg var et barnebarn til Zentrum-politikeren og riksdagsmedlemmet Carl Brandenburg, som etterfulgte Ludwig Windthorst fra 1891 til 1902 som representant for valgkretsen Meppen i Riksdagen. Hubertus Brandenburg var s\xc3\xb8nn av en oberstaatsanwalt i Osnabr\xc3\xbcck og ble etter et Notabitur fra Osnabr\xc3\xbccks Gymnasium Carolinum innkalt til krigstjeneste._NEWLINE_Som marinesoldat ble han etterhvert schnellboot-kommandant. Han tjenestegjorde i samme flottille som den senere evangeliske landesbischof Eduard Lohse, hvormed han seg senere engasjerte innen det \xc3\xb8komeniske arbeid._NEWLINE_Brandenburg studerte etter annen verdenskrig rettsvitenskap og \xc3\xb8konomi i M\xc3\xbcnster. Han gikk s\xc3\xa5 over til det katolisk-teologiske fakultet ved Westf\xc3\xa4lischen Wilhelms-Universit\xc3\xa4t M\xc3\xbcnster\n_START_SECTION_\nPrest\n_START_PARAGRAPH_\nHubertus Brandenburg ble presteviet 20. desember 1952 i domkirken i Osnabr\xc3\xbcck. Han var kapellan i St. Antonius i Hamburg-Winterhude og gjennomf\xc3\xb8rte fra 1955 til 1958 doktorgrafsstudier ved det pavelige universitet Gregoriana i Roma rettedet av pater Gustav Gundlach SJ; det teologiske doktorarbeidet bar navnet\xe2\x80\x9eCaritas und Wohlfahrtspflege - Grundlagen f\xc3\xbcr ihre Zusammenarbeit\xe2\x80\x9c. Fra 1958 var han ungsomsprest i bisped\xc3\xb8mmet Osnabr\xc3\xbcck. I 1967 ble han utnevnt til domkapitular og s\xc3\xa5 til finansdirekt\xc3\xb8r for bisped\xc3\xb8mmet Osnabr\xc3\xbcck.\n_START_SECTION_\nHjelpebiskop\n_START_PARAGRAPH_\nDen 12. desember 1974 ble han utnevnt til hjelpebiskop i bisped\xc3\xb8mmet og samtidig titul\xc3\xa6rbiskop av Strathernia, med ansvar for den delen av bisped\xc3\xb8mmet som omfattet Hamburg og Schleswig-Holstein. Han ble konsekrert 26. januar \xc3\xa5ret etter av biskop Helmut Hermann Wittler (medkonsekratorer var kardinal Andrzej Maria Deskur og biskop Johannes Albert von Rudloff).\n_START_SECTION_\nBiskop av Stockholm\n_START_PARAGRAPH_\nDen 21. november 1977 ble Hubertus Brandenburg utnevnt til biskop av Stockholm av pave Paul VI, et embede han innehadde til pave Johannes Paul II aksepterte hans avskjedss\xc3\xb8knad p\xc3\xa5 hans 75-\xc3\xa5rsdag den 17. november 1998. Han var i mange \xc3\xa5r formann for Den nordiske katolske bispekonferanse.'